钦定古今图书集成/明伦汇编/人事典/第053卷 > 《方言》 > 《欢赋》〈有序〉明·屠隆
## 钦定古今图书集成/明伦汇编/人事典/第053卷 > 《方言》 > 《欢赋》〈有序〉明·屠隆

余处冗贱，百忧煎人，侧身天地，长苦跼蹐。思欲挥闷散心，寄兴楮墨，我思古人，动多忧戚。昔士衡叹逝文通赋恨，惊心动魄，一字一叹，每一披览，秋气飒飒，风雨欲来，使人恻怆，几不知有生人之乐矣。友人冯梦祯谓仆曰：“子何不为《欢赋》，悦心畅意，破彼我之烦懑，宣万物之郁塞，则此道贵矣。” 夫愁苦之语易好，欢娱之言难工，然乌可以其难而含毫丧沮也？于是为赋焉。文通诸君子见当掩口。

“晨登山阿，下览八纮，天地开朗，风日熹明，游人出嬉，
川涂载平。于是仆本旷士，解颜畅郁，百虑尽捐，万愁
若失，我思古人，欢情靡一，娟娟皇娥，夜处璇闺，薄焉
遵渚，帝子是依，精灵感化，中心不违，清歌相答，游漾
忘归，轩辕守和，冥心合道，梦游华胥，万国熙皞，终登
空同。后天地老，子晋天才，神骨萧爽，丹经既成，扪霞
直上。群英夷犹，九州粪壤，薄冨贵而不怀，希世外之
幽赏。英英穆满，志狭乾坤，万里烟骛，八骏雷奔，谒西
王母，登彼昆仑，奏白云之长谣，俯弱水而历天门。秦
家公主，气凌紫氛，一当萧史，遂厌人群，揽虹霓而作
珮，制丹霞以为裙，睇楼上之明月，蹑天边之彩云，长
辞绮阁，永随夫君，千秋万岁，此乐何”云？越王破吴，奏
凯言归。载蛾眉于金车，挂将士以锦衣；楼船压江涛，
朱旗晃日辉；缇骑填乎广陌，罗绮盈于中闺。堂上烛
灭，笙歌不喧；尊罍酒清，房栊月昏。阍者出客，主人留
髡；坐细毳以中夜，倾一石而何言？至若汉帝英雄，初
诛项王，山河入掌，弓矢斯藏。过丰沛兮访故，偕父老
兮徜徉；歌《大风》兮而“慷慨，览云物之飞扬。”又如延年
献歌，夫人初御。惊玉骨之凝霜，艳轻绡之如雾。楼阁
含风，阶除坠露。洵明珠之照人，判倾城于一顾。卫霍
出塞，士马精强。匈奴灭汉，道昌。黄金朱第，列侯煌煌。
细钗作队，歌舞成行。相如弄琴，文君私喜。临邛夜亡，
成都归市。姿态艳目，芙蓉心死。红兰茁芳砌，青苔生
玉戺。虽贫贱其何伤，愿百龄以为矢。若夫太液波明，
昭阳月满。香莲𦊰舟，凉风送管。黛色欲绝，歌声乍缓。
既和媚而魂痴，亦宛丽而心断。兔园既开，梁王意欢；
碧瓦宵白，朱门夜寒。集词客之鸿藻，驱冻云于毫端；
《孟德》芟除，四方蒿莱。雄图既就，猛士归来。引漳河以
为池，铸铜雀以为台。清吹干云，步辇轰雷；“高歌烈士，
泰山崔嵬。陈王妙才，应刘卓荦。宝马金羁，光辉历落。
出驰东郊，归宴平乐。神飙荡空，青山映阁。会稽诸贤，
远览高步。山川崩峭，云物莽互。乔松夹道，修篁绕户。
一咏一觞，凌虚径度。庾公风流，作镇武昌。挟宾佐，娱
景光。览明月，登胡床，酣饮。其无人，代长啸而下天霜。
又有征夫，戍边思妇。含凄”长想。忽见远行乍归。今夕
何夕，月白星辉。高堂敞兮春溶溶，朱帘卷兮秋漫漫。
新婚合兮出琼珮，佳期至兮藉芳兰。金𬬻兮乍焰，红
烛兮未残。莫不款尔弥洽，爽焉和愉。寸肠不结，双眉
长舒。知离忧之为何物，岂羡夫神仙之所居。